Lisi Caren

Lisi Caren (født 17. september 1903 i Helsingfors, død i 1983 i Oslo) var en finsk-norsk danser og skuespiller.

I 1947 var hun med på stiftelsen av fagforeningen som i dag heter Norsk Dansekunstnere. Etter å ha pensjonert seg som danser, ble hun scenekunstanmelder for Dagbladet. Som 79-åring var hun fremdeles virksom som anmelder.

Et helfigurportrett av henne fra 1935 finnes i Teaterhistorisk samling.

Danser 
Hun var solist i Finlands Nasjonalballett gjennom flere år, og var deretter solist i Les Ballets de Moscou – det russiske eksilballettkompaniet i Paris. Med dem turnerte hun i Frankrike, Spania, Italia og Nord-Afrika. Hun bosatte seg i Norge, og sommeren 1929 var hun solodanser i Einar Roses revy på Cirkus i Oslo. I 1931 var hun gjestende solodanser på Harmonien i Bergen på en såkalt «Danse-Aften» med Bergen Symfoniorkester under ledelse av Harald Heide. I annonsen for forestillingen fremstår hun som arrangementets store trekkplaster.  Hun medvirket i Scalarevyen i 1934. Da Scalarevyen skulle gjeste Gjøvik i juni 1934, skrev Opland Arbeiderblad at «Med de to populære direktører Bernau og Rose følger hele det store personale. Vi nevner Ada Skolmen, Astri Nelson, Gudrun Berg, Book Jenssen, Barth, Knudsen, den berømte ballett med Lisi Caren og Trygve Normann som strålende solister».

Filmroller 
Hun medvirket også i flere filmer.  I 1938 hadde hun permisjon fra Centralteatret i Oslo for å spille inn film i Praha i det daværende Tsjekkoslovakia.

Finske filmer (utvalg) 

 1922: Sotapulla – rollen som den unge arvingen Ellina

Norske filmer (utvalg) 

 1941: Den forsvundne pølsemaker – rollen som danserinnen Flora

Referanser

Eksterne lenker 
 
 Lisi Carén i Scenewebarkivet

Ballettdansere
Finske scenekunstnere
Personer fra Helsingfors